CELEX: 32008L0103
Language: sl
Date: 2008-11-19 00:00:00
Title: Direktiva 2008/103/ES Evropskega parlamenta in Sveta z dne 19. novembra 2008 o spremembi Direktive 2006/66/ES o baterijah in akumulatorjih ter odpadnih baterijah in akumulatorjih glede dajanja baterij in akumulatorjev na trg (Besedilo velja za EGP)

5.12.2008   
            
            
               SL
            
            
               Uradni list Evropske unije
            
            
               L 327/7
            
         
      DIREKTIVA 2008/103/ES EVROPSKEGA PARLAMENTA IN SVETA
   
   z dne 19. novembra 2008
   o spremembi Direktive 2006/66/ES o baterijah in akumulatorjih ter odpadnih baterijah in akumulatorjih glede dajanja baterij in akumulatorjev na trg
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 95(1) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Pojasniti bi bilo treba člen 6(2) Direktive 2006/66/ES (3), da lahko baterije in akumulatorji, ki so bili kjer koli v Skupnosti zakonito dani na trg pred 26. septembrom 2008 in ki niso skladni z navedeno direktivo, po tem datumu ostanejo na trgu v Skupnosti. Ta pojasnitev bi zagotovila pravno varnost za baterije, ki so bile dane na trg v Skupnosti, in omogočila neovirano delovanje notranjega trga. Pojasnitev je v skladu z načelom zmanjšanja količine odpadkov in bi prispevala k zmanjšanju upravnih obremenitev.
            
         
               (2)
            
            
               Direktivo 2006/66/ES bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Sprememba Direktive 2006/66/ES
   Člen 6(2) Direktive 2006/66/ES se nadomesti z naslednjim:
   
      „2.   Države članice sprejmejo ukrepe, potrebne za preprečitev dajanja na trg baterij ali akumulatorjev, ki ne izpolnjujejo zahtev iz te direktive, po 26. septembru 2008.
      Baterije in akumulatorji, ki ne izpolnjujejo zahtev iz te direktive in so dani na trg po tem datumu, se umaknejo s trga.“
   
   Člen 2
   Prenos
   1.   Države članice sprejmejo zakone in druge predpise, potrebne za uskladitev s to direktivo, do 5. januarja 2009.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
   Člen 3
   Začetek veljavnosti
   Ta direktiva začne veljati z dnem objave v Uradnem listu Evropske unije.
   Člen 4
   Naslovniki
   Ta direktiva je naslovljena na države članice.
   
      V Strasbourgu, 19. novembra 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J.-P. JOUYET
         
      
   
   
      (1)  Mnenje z dne 9. julija 2008 (še ni objavljeno v Uradnem listu).
   
      (2)  Mnenje Evropskega parlamenta z dne 9. julija 2008 (še ni objavljeno v Uradnem listu) in Sklep Sveta z dne 20. oktobra 2008.
   
      (3)  UL L 266, 26.9.2006, str. 1.